

**Εθνική Στρατηγική για Φροντιστές** 2024-2034



**Σχέδιο Δράσης 2024–2027**

ISBN: 978-1-921647-46-8 (Διαδικτυακά)

ISBN: 978-1-921647-29-1 (Έντυπο)

Creative Commons Logo

Η Εθνική Στρατηγική Φροντιστών 2024-2034 αδειοδοτείται βάσει του Creative Commons Attribution 4.0 International Licence

Διεύθυνση URL άδειας χρήσης: https://creativecommons.org/licenses/by/4.0/legalcode

Παρακαλούμε αποδώστε: © Commonwealth of Australia (Υπουργείο Κοινωνικών Υπηρεσιών) [2024]

**Σημείωση:**


* Αν δημιουργήσετε παράγωγο αυτού του εγγράφου, το Υπουργείο Κοινωνικών Υπηρεσιών ζητά να τοποθετηθεί η ακόλουθη σημείωση στο παράγωγό σας: Με βάση τα δεδομένα της Κοινοπολιτείας της Αυστραλίας (Υπουργείο Κοινωνικών Υπηρεσιών).
* Ερωτήσεις σχετικά με αυτήν την άδεια ή οποιαδήποτε άλλη χρήση αυτού του εγγράφου είναι ευπρόσδεκτες.

Επικοινωνήστε με: Διευθυντή Κλάδου, Κλάδος Υπηρεσιών Επικοινωνίας, Υπουργείο Κοινωνικών Υπηρεσιών. Τηλέφωνο: 1300 653 227.

E-mail [communication@dss.gov.au](mailto:communication@dss.gov.au)

**Σημείωση που προσδιορίζει άλλο υλικό ή δικαιώματα σ' αυτή τη δημοσίευση:**

* Εθνόσημο της Κοινοπολιτείας της Αυστραλίας – χωρίς Άδεια βάσει Creative Commons, βλέπε [https://www.pmc.gov.au/honours-and-symbols/commonwealth-coat-arms](http://www.pmc.gov.au/honours-and-symbols/commonwealth-coat-arms)
* Ορισμένες εικόνες και φωτογραφίες (όπως επισημαίνονται) – δεν διαθέτουν άδεια Creative Commons.



Αναγνώριση του Τόπου

Η Αυστραλιανή Κυβέρνηση αναγνωρίζει τους λαούς των Αβορίγινων και των Νησιωτών των Στενών Τόρες σε ολόκληρη την Αυστραλία και τη συνεχή τους σύνδεση με τη γη, το νερό, τον πολιτισμό και την κοινότητα. Αποτίουμε φόρο τιμής τόσο στους αποβιώσαντες όσο και στους   
ζώντες Πρεσβύτερους.

**Προειδοποίηση περιεχομένου**

Θέλουμε να ενημερώσουμε τους αναγνώστες που είναι Αβορίγινες και Νησιώτες των Στενών Τόρες ότι αυτό το έγγραφο μπορεί να περιέχει εικόνες νεκρών ατόμων.

Βοήθεια και υποστήριξη

Θέλουμε να σας ενημερώσουμε ότι αυτό το έγγραφο περιέχει πληροφορίες που μπορεί να είναι οδυνηρές στους αναγνώστες. Περιλαμβάνει πληροφορίες για τις εμπειρίες φροντιστών στην Αυστραλία και τις προκλήσεις που αντιμετωπίζουν. Αν χρειάζεστε υποστήριξη για να αντιμετωπίσετε δύσκολα συναισθήματα μετά την ανάγνωση αυτού του φυλλαδίου, διατίθενται δωρεάν υπηρεσίες για να σας βοηθήσουν.

### Carer Gateway (Πύλη Φροντιστών)

* Τηλέφωνο **1800 422 737**, Δευτέρα έως Παρασκευή, 8 π.μ. έως 5 μ.μ. για υποστήριξη και υπηρεσίες.
* Επισκεφθείτε την ιστοσελίδα Carer Gateway.

### Υπηρεσία Υποστήριξης Beyond Blue

* Τηλέφωνο **1300 224 636**, 24 ώρες, 7 ημέρες την εβδομάδα ή συνομιλήστε στο διαδίκτυο από τις 3 μ.μ.   
  έως τις 12 π.μ. AEST, 7 ημέρες την εβδομάδα ή επισκεφθείτε την ιστοσελίδα Beyond Blue.

### Lifeline Crisis Support (Γραμμή ζωής για υποστήριξη σε κρίσιμες καταστάσεις)

* Παρέχει υποστήριξη αν αισθάνεστε καταβεβλημένοι, δυσκολεύεστε να αντεπεξέλθετε στη ζωή ή σκέφτεστε την αυτοκτονία.
* Μιλήστε με υπάλληλο υποστήριξης για κρίσιμες καταστάσεις τηλεφωνικά στο **13 11 14**, 24 ώρες, 7 ημέρες την εβδομάδα.
* Γραπτό μήνυμα στο **0477 13 11 14** ή συνομιλήστε στο διαδίκτυο για υποστήριξη, 24/7. Ή επισκεφθείτε την ιστοσελίδα Lifeline Crisis Support.

### 1800RESPECT

* Για υποστήριξη αν έχετε επηρεαστεί από σεξουαλική επίθεση ή οικιακή και ενδοοικογενειακή βία ή κακοποίηση.
* Τηλέφωνο **1800 737 732**, 24 ώρες την ημέρα, 7 ημέρες την εβδομάδα, συνομιλία στο διαδίκτυο 24 ώρες την ημέρα, 7 ημέρες την εβδομάδα ή επισκεφθείτε την ιστοσελίδα 1800 RESPECT.

### 13YARN

* Μια υπηρεσία για άτομα των Πρώτων Εθνών που παρέχει πολιτισμικά ασφαλή υποστήριξη σε

κρίσιμη κατάσταση. Καλέστε το **13 92 76**, 24 ώρες την ημέρα, 7 ημέρες την εβδομάδα ή επισκεφθείτε   
την ιστοσελίδα 13YARN.

### QLife

* Η υπηρεσία QLife παρέχει ανώνυμη και δωρεάν υποστήριξη και παραπομπές από άτομα ΛΟΑΤΚΙΑ+ για ανθρώπους στην Αυστραλία.
* Καλέστε το **1800 184 527**, ανοιχτά από τις 3 μ.μ. έως τα μεσάνυχτα, κάθε μέρα ή επισκεφθείτε την ιστοσελίδα QLife - Support and Referrals.

### Open Arms Veterans and Family Counselling (Υποστήριξη για θέματα ψυχικής υγείας βετεράνων και των οικογενειών τους)

* Ως φροντιστής βετεράνου ή βετεράνος που είναι φροντιστής, μπορείτε να επικοινωνήσετε με την υπηρεσία Open Arms για να μάθετε ποια υποστήριξη και υπηρεσίες διατίθενται για εσάς ή τα αγαπημένα σας πρόσωπα.
* Καλέστε το **1800 011 046** ή επισκεφθείτε την ιστοσελίδα Open Arms - Veterans & Families Counselling.

### eheadspace

* eheadspace είναι μια εθνική διαδικτυακή και τηλεφωνική υπηρεσία υποστήριξης για νέους μεταξύ   
  12 και 25 ετών. Ανοιχτά 9 π.μ. – 1 π.μ AEST κάθε μέρα.
* Καλέστε το **1800 650 890** ή επισκεφθείτε την ιστοσελίδα Online & phone support | headspace.

Περιεχόμενα

[Εισαγωγή: Η δέσμευσή μας για την προώθηση των αλλαγών 6](#_Toc184418782)

[Εθνική Στρατηγική για Φροντιστές σε μια σελίδα 7](#_Toc184418783)

[Εφαρμογή της Εθνικής Στρατηγικής για Φροντιστές 8](#_Toc184418784)

[Σχέδιο Δράσης: Βελτίωση της ζωής των μη αμειβόμενων φροντιστών 9](#_Toc184418785)

[Πώς θα μετρήσουμε την πρόοδο; 17](#_Toc184418786)

[Παραρτήματα 19](#_Toc184418787)

[Παράρτημα 1: Γλωσσάρι όρων 19](#_Toc184418788)



Εθνική Στρατηγική για Φροντιστές 4



Εθνική Στρατηγική για Φροντιστές 5

# **Εισαγωγή: Η δέσμευσή μας για την προώθηση των αλλαγών**

Σε μια εποχή που οι ανεκτίμητες συνεισφορές των μη αμειβόμενων φροντιστών συχνά αγνοούνται,   
η δέσμευσή μας να προωθήσουμε μεταμορφωτικές αλλαγές είναι πιο κρίσιμη από ποτέ.

Η Εθνική Στρατηγική για Φροντιστές 2024-2034 (η Στρατηγική) αντιπροσωπεύει ένα κομβικό βήμα προς την αναγνώριση και την υποστήριξη αυτών των αφοσιωμένων ατόμων που διαδραματίζουν ουσιαστικό ρόλο στις κοινότητές μας. Ευθυγραμμίζοντας τις ενέργειές μας με τις συστάσεις της έκθεσης από την Έρευνα για την αναγνώριση των μη αμειβόμενων φροντιστών, Αναγνώριση, εκτίμηση και υποστήριξη των μη αμειβόμενων φροντιστών – Κοινοβούλιο της Αυστραλίας (aph.gov.au), στοχεύουμε να δημιουργήσουμε ένα ισχυρό πλαίσιο που όχι μόνο αναγνωρίζει τη συνεισφορά τους αλλά και τους ενδυναμώνει μέσω στοχευμένων πρωτοβουλιών και συλλογικών προσπαθειών.

Αυτή η Στρατηγική αποτελεί απόδειξη της αφοσίωσής μας στην προώθηση ενός περιβάλλοντος όπου οι φροντιστές αισθάνονται ότι χαίρουν εκτίμησης και υποστήριξης και διαθέτουν τα μέσα για να ευημερήσουν.

Τόσο η Στρατηγική όσο και το Σχέδιο Δράσης 2024-2027 έχουν αναπτυχθεί κατόπιν διαβούλευσης με φροντιστές και τον τομέα υποστήριξης φροντιστών σε όλη την Αυστραλία, συμπεριλαμβανομένων των παρόχων υπηρεσιών Carer Gateway και της Εθνικής Συμβουλευτικής Επιτροπής Στρατηγικής για τους Φροντιστές (η Συμβουλευτική Επιτροπή) που αποτελείται από φροντιστές από ένα ευρύ φάσμα   
προελεύσεων.

Και τα δύο έγγραφα βασίστηκαν στην υποβολή προτάσεων και στα αποτελέσματα της Έρευνας της Βουλής των Αντιπροσώπων σχετικά με την αναγνώριση των μη αμειβόμενων φροντιστών. Αυτό το σχέδιο δράσης υποστηρίζει έναν αριθμό συστάσεων της Έρευνας.

Την πρώτη χρονιά, η Στρατηγική δεσμεύεται:

* να υλοποιήσει ένα πλαίσιο αποτελεσμάτων
* να δημοσιεύσει ένα Σχέδιο Δράσης
* να συνεργαστεί με ενδιαφερόμενα μέρη για να ξεκινήσει η ανάπτυξη και η εφαρμογή των αρχικών ενεργειών.

Οι ενέργειες που περιγράφονται σε αυτό το σχέδιο θα οδηγήσουν στην αρχική θετική αλλαγή για τους φροντιστές, θέτοντας τα θεμέλια για συνεχή βελτίωση και ανάπτυξη και εφαρμογή μελλοντικής εργασίας για να διασφαλιστεί ότι θα υλοποιηθεί το όραμα της Στρατηγικής.


Αυτή η σειρά των αρχικών ενεργειών είναι στοιχεία που μπορούν να αναπτυχθούν και να εφαρμοστούν σε σύντομο χρονικό διάστημα και έχουν άμεσο θετικό αντίκτυπο για τους φροντιστές, όπως η αξιοποίηση της προσφοράς υπηρεσιών από το Carer Gateway και η επίσημη αναθεώρηση του *Νόμου Αναγνώρισης Φροντιστών 2010*. Θα επιδιώξουμε να κατανοήσουμε καλύτερα το περιβάλλον των φροντιστών διερευνώντας ευκαιρίες για βελτιωμένη συλλογή δεδομένων και αποδεικτικών στοιχείων. Θα βελτιώσουμε την ευαισθητοποίηση σχετικά με τους φροντιστές και τους ρόλους φροντίδας σε όλη την αυστραλιανή κοινωνία. Θα υποστηρίξουμε τους φροντιστές να επιτύχουν οικονομική ασφάλεια μέσω της βελτίωσης των ευκαιριών συμμετοχής στο εργατικό δυναμικό, στην εκπαίδευση και την τεχνική κατάρτιση.

Ο από κοινού σχεδιασμός με την κοινότητα των φροντιστών θα διασφαλίσει ότι οι μορφές στήριξης και οι πρωτοβουλίες αντικατοπτρίζουν πραγματικά τις ανάγκες των φροντιστών της Αυστραλίας. Μια διαρκής Συμβουλευτική Επιτροπή Φροντιστών θα επιβλέπει την ανάπτυξη, εφαρμογή, παρακολούθηση και αναθεώρηση της Στρατηγικής και των ενεργειών.

Εθνική Στρατηγική για Φροντιστές σε μια σελίδα

|  |
| --- |
| **Όραμα** |
| Μια αυστραλιανή κοινότητα στην οποία όλοι οι φροντιστές αναγνωρίζονται, εκτιμώνται και ενδυναμώνονται με την υποστήριξη που χρειάζονται για να συμμετέχουν πλήρως στην κοινωνία και να εκπληρώσουν το ρόλο τους παροχής φροντίδας. |
| **Αρχές** |
| Οι από κοινού σχεδιασμένες αρχές θα πρέπει να καθοδηγούν τον συντονισμό και την υλοποίηση πολιτικών, προγραμμάτων και πρωτοβουλιών που σχετίζονται και επηρεάζουν τους φροντιστές σε όλους τους φορείς της Αυστραλιανής Κυβέρνησης. |
| * **Με επίκεντρο τους φροντιστές:** Οι πραγματικές εμπειρίες που ζουν οι φροντιστές θα συμπεριληφθούν στον από κοινού σχεδιασμό και στην από κοινού παραγωγή πολιτικών, υποστήριξης και υπηρεσιών για φροντιστές. Οι πραγματικές εμπειρίες που ζουν οι φροντιστές θα συμπεριληφθούν στις διαδικασίες αξιολόγησης. * **Βασισμένη σε τεκμήρια:** οι πολιτικές, η υποστήριξη και οι υπηρεσίες των φροντιστών θα βασίζονται σε τεκμήρια και θα χρησιμοποιηθεί καινοτομία για την αντιμετώπιση των δυσκολιών που αντιμετωπίζουν οι φροντιστές. * **Προσβάσιμη, δίκαιη και περιεκτική:** οι πολιτικές, η υποστήριξη και οι υπηρεσίες φροντιστών θα είναι περιεκτικές και προσαρμοσμένες ώστε να ανταποκρίνονται στις ανάγκες των φροντιστών, σε όλα τα στάδια της φροντίδας, αναγνωρίζοντας την ποικιλομορφία των φροντιστών και τη σημασία της πολιτιστικής και ψυχολογικής ασφάλειας. * **Στήριξη στην επίτευξη προσωπικών στόχων:** Ο σχεδιασμός πολιτικών, μορφών στήριξης και υπηρεσιών για φροντιστές θα επιτρέψει επιλογές που ταιριάζουν στους φροντιστές. * **Διαφανής και υπεύθυνη:** τα υπουργεία της ομοσπονδιακής κυβέρνησης θα είναι υπεύθυνα για την υλοποίηση της Στρατηγικής και θα είναι διαφανή στις διαδικασίες τους ώστε να αναγνωρίζουν και να εκτιμούν καλύτερα τους φροντιστές. |
| **Στόχοι** |
| Οι στόχοι είναι τα αποτελέσματα που θέλουμε να πετύχουμε για τους φροντιστές. |
| * Οι φροντιστές ταυτοποιούνται, αναγνωρίζονται, χαίρουν σεβασμού και εκτίμησης. * Οι φροντιστές έχουν τη δυνατότητα να έχουν ικανοποιητική ζωή ενώ ασκούν τον ρόλο της φροντίδας. * Υποστηρίζεται η σωματική και ψυχική υγεία, η προστασία, ευημερία και οικονομική ασφάλεια των φροντιστών. |
| **Τομείς αποτελεσμάτων προτεραιότητας** |
| Οι τομείς των αποτελεσμάτων προτεραιότητας είναι αυτοί που θα εστιάσουμε τις προσπάθειές μας για την επίτευξη του οράματος και των στόχων της Στρατηγικής. Σημείωση: Οι τομείς των αποτελεσμάτων προτεραιότητας δεν αριθμούνται κατά σειρά σπουδαιότητας. Αριθμούνται για ευκολία παραπομπής. |
| 1. Η κυβέρνηση, η κοινότητα και οι υπηρεσίες βλέπουν και εκτιμούν τους φροντιστές, αναγνωρίζουν τις ειδικές γνώσεις και τη συνεισφορά τους και δημιουργούν ένα περιβάλλον που επιτρέπει στους φροντιστές να ταυτιστούν με την πρώτη ευκαιρία. 2. Οι φροντιστές μπορούν να έχουν πρόσβαση σε μορφές στήριξης, υπηρεσίες και προγράμματα τη σωστή στιγμή, στο σωστό μέρος και με τον σωστό τρόπο. 3. Διασφαλίζει ότι οι φροντιστές μπορούν να αναπτύξουν γνώσεις και δεξιότητες όταν χρειάζεται για να εκπληρώσουν τον ρόλο της φροντίδας τους. 4. Οι φροντιστές μπορούν να έχουν πρόσβαση και να συμμετέχουν στην απασχόληση και την εκπαίδευση ή την τεχνική κατάρτιση, συμπεριλαμβανομένης της βελτίωσης της οικονομικής τους ευημερίας. 5. Οι φροντιστές μπορούν να έχουν πρόσβαση σε μορφές στήριξης που προστατεύουν την ψυχολογική, σωματική και κοινωνική τους ευεξία. 6. Ανάπτυξη τεκμηριωμένης βάσης που αφορά τους φροντιστές για να κατανοηθεί καλύτερα ποιοι είναι οι φροντιστές, συμπεριλαμβανομένης της πολυμορφίας τους, ποιες είναι οι εμπειρίες τους, τι είναι καλό γι' αυτούς και γιατί. |
| **Τα επόμενα βήματα** |
| * **Δράση** – θα αναπτυχθούν σχέδια δράσης που θα ενσωματώνουν την παροχή σχολίων και απόψεων μέχρι σήμερα και τη θεωρία της αλλαγής. * **Μέτρηση της επιτυχίας** – θα εφαρμοστεί μια προσέγγιση παρακολούθησης, τεκμηρίωσης και αξιολόγησης που περιλαμβάνει μια θεωρία αλλαγής, ένα πλαίσιο αποτελεσμάτων κι ένα πλαίσιο παρακολούθησης και αξιολόγησης. * **Από κοινού σχεδιασμός** – οι απόψεις και οι ιδέες των φροντιστών θα ενημερώνουν και θα καθοδηγούν   την εφαρμογή, την παρακολούθηση και την επανεξέταση της Στρατηγικής για να διασφαλιστεί η επίτευξη των αποτελεσμάτων και των στόχων. |

Εφαρμογή της Εθνικής Στρατηγικής για Φροντιστές



**Πλαίσιο Αξιολόγησης**

**Εθνική Στρατηγική για Φροντιστές**

**Συνεχής δράση για τη βελτίωση των αποτελεσμάτων για τους φροντιστές**

**Πλαίσιο Αποτελεσμάτων**

**Θεωρία της Αλλαγής**

**Σχέδιο Δράσης 2024-2027**

**Σχέδιο Δράσης: Βελτίωση της ζωής των μη αμειβόμενων φροντιστών**

Αυτό το Σχέδιο Δράσης βασίζεται στις απόψεις, προοπτικές, και συμβουλές εμπειρογνωμόνων και στα στοιχεία που συγκεντρώθηκαν κατά την ανάπτυξη της Στρατηγικής, συμπεριλαμβανομένων των μη αμειβόμενων φροντιστών και του κλάδου υποστήριξης φροντιστών.

Κατά την ανάπτυξη του Σχεδίου Δράσης, η Κυβέρνηση άκουσε αυτά που είπαν οι φροντιστές ότι ήταν σημαντικά γι' αυτούς και εξέτασε τι είναι εφικτό εντός των πρώτων τριών χρόνων της Στρατηγικής   
και των διαθέσιμων μηχανισμών χρηματοδότησης.

Αυτό το Σχέδιο Δράσης θα επικεντρώσει τις αρχικές προσπάθειες στη βελτίωση της ευημερίας των φροντιστών μέσω της παροχής κατάλληλων υπηρεσιών υποστήριξης.

Η παρακάτω σειρά ενεργειών περιγράφει τη δέσμευση της κυβέρνησης για:

1. Να στηρίξει την ευημερία των φροντιστών επανεξετάζοντας και βελτιώνοντας:
   1. τις συγκεκριμένες υπηρεσίες που προσφέρονται μέσω του Carer Gateway
   2. την προσβασιμότητα και ενσωμάτωση του Carer Gateway.
2. Βελτίωση της ταυτοποίησης και αναγνώρισης των φροντιστών.
3. Εναρμόνιση του Νόμου Αναγνώρισης Φροντιστών 2010.
4. Να διασφαλιστεί ότι οι πραγματικές εμπειρίες της ζωής των φροντιστών καθοδηγούν τη συνεχή βελτίωση.
5. Να στηριχθούν οι φροντιστές για να πετύχουν οικονομική ασφάλεια.
6. Να κατανοηθεί το πλήρες περιβάλλον των φροντιστών μέσω της βελτιωμένης συλλογής δεδομένων.

Μέσω της διακυβερνητικής συνεργασίας και της συνεχούς συμβολής από φροντιστές και εκπροσώπους του κλάδου φροντίδας, η υλοποίηση των ενεργειών που ορίζονται σε αυτό το σχέδιο θα παράσχει μια σταθερή βάση πάνω στην οποία μπορούν να οικοδομηθούν μελλοντικά σχέδια δράσης.

Οι ενέργειες θα σχεδιαστούν από κοινού με φροντιστές και άλλους σχετικούς οργανισμούς και ενδιαφερόμενους φορείς. Σύμφωνα με τη δέσμευση της Κυβέρνησης στο πλαίσιο της Εθνικής Συμφωνίας για την Εξάλειψη του Χάσματος, οι ενέργειες για την αντιμετώπιση των φραγμών που αντιμετωπίζουν οι άνθρωποι των Πρώτων Εθνών, όπως η διασφάλιση της πρόσβασης σε υπηρεσίες ανάπαυλας για φροντιστές των Πρώτων Εθνών σε αγροτικές και απομακρυσμένες περιοχές, θα σχεδιαστούν σε συνεργασία με τα άτομα των Πρώτων Εθνών.

Εθνική Στρατηγική για Φροντιστές 9

**Δέσμευση 1α:** Επανεξέταση και βελτίωση συγκεκριμένων υπηρεσιών που προσφέρονται μέσω του Carer Gateway για την υποστήριξη της ευημερίας των φροντιστών

**Τι θα κάνουμε**

* 1. Θα αυξήσουμε την πρόσβαση σε τηλεφωνικές συμβουλευτικές υπηρεσίες για φροντιστές που παρέχονται μέσω του Carer Gateway χρηματοδοτώντας έως και 10.000 επιπλέον συνεδρίες ετησίως.
  2. Θα επεκτείνουμε τις ώρες που διατίθενται οι μορφές στήριξης και υπηρεσίες μέσω του Carer Gateway και θα συνεργαστούμε με τους παρόχους του Carer Gateway για να βελτιωθεί η προσφορά που θα διατίθεται στους φροντιστές βάσει ενός εκτεταμένου ωραρίου λειτουργίας και μετά τις εργάσιμες ώρες.
  3. Θα συνεργαστούμε με τον κλάδο των φροντιστών και άλλα ενδιαφερόμενα μέρη για να εξετάσουμε πώς μπορούμε να βελτιώσουμε περαιτέρω την πρόσβαση, την ποιότητα και το εύρος της συμβουλευτικής υποστήριξης και υποστήριξης ψυχικής υγείας, συμπεριλαμβανομένων διασυνδέσεων και παραπομπών σε άλλες κύριες και συμπληρωματικές υπηρεσίες.
  4. Θα συνεργαστούμε με φροντιστές, τον κλάδο των φροντιστών και άλλα ενδιαφερόμενα μέρη για να προσδιορίσουμε στρατηγικές βελτίωσης της πρόσβασης σε ρυθμίσεις ανάπαυλας σε συνεργασία με σχετικούς φορείς πολιτικής και ρυθμιστικούς φορείς, συμπεριλαμβανομένου:
     + βελτίωσης της πρόσβασης σε ρυθμίσεις ανάπαυλας τόσο απευθείας μέσω του Carer Gateway όσο και σε συνεργασία με την υπηρεσία Aged Care και NDIS
     + εντοπισμού τωρινών μοντέλων επιτυχημένων ευέλικτων και προσαρμοσμένων μοντέλων ανάπαυλας σε συστήματα υπηρεσιών που θα μπορούσαν να ωφελήσουν τους φροντιστές
     + εντοπισμού επιλογών για να διασφαλιστεί ότι οι ρυθμίσεις ανάπαυλας είναι προσαρμοσμένες και εξατομικευμένες και καλύπτουν τις ανάγκες τόσο του φροντιστή όσο και του ατόμου που φροντίζει.
  5. Να επεκταθούν οι τρέχουσες ρυθμίσεις αλληλοϋποστήριξης στο Carer Gateway και η σύνδεση με συμπληρωματικά συστήματα αλληλοϋποστήριξης, συμπεριλαμβανομένου μέσω εναλλακτικών ρυθμίσεων ανάθεσης ή συνεργασίας με οργανισμούς που έχουν ειδική τεχνογνωσία και εμπειρία που αφορούν συγκεκριμένους ανθρώπους για να διασφαλιστεί ότι οι φροντιστές μπορούν να συνδεθούν με άτομα σε παρόμοιες περιστάσεις σ’ ένα ασφαλές περιβάλλον, με τρόπο που ανταποκρίνεται στις συγκεκριμένες ανάγκες τους.
  6. Να προσδιοριστεί η κατάλληλη και πολιτιστικά ασφαλής προσωπική και διαδικτυακή κατάρτιση που θα παρέχεται μέσω του Carer Gateway για την στήριξη των μη αμειβόμενων φροντιστών να αναπτύξουν τις γνώσεις και τις δεξιότητες που χρειάζονται για να εκπληρώσουν τον ρόλο της φροντίδας τους, συμπεριλαμβανομένων:
     + χειρωνακτική εργασία
     + πρώτες βοήθειες
     + διαχείριση φαρμάκων και φροντίδα πληγών
     + χρηματοοικονομική παιδεία
     + εκπαιδευτικές ενότητες πρώτων βοηθειών ψυχικής υγείας και αποτροπής αυτοκτονίας.
  7. Θα συνεργαστούμε με τους σχετικούς φορείς και τον κλάδο των φροντιστών για την έρευνα και τον από κοινού σχεδιασμό βελτιωμένων μορφών στήριξης για φροντιστές των Πρώτων Εθνών, φροντιστές μεταναστευτικής καταγωγής, φροντιστές ΛΟΑΤΚΙΑ+, φροντιστές με αναπηρία, φροντιστές βετεράνων και φροντιστές νεαρής ηλικίας για να αντιμετωπίζουν τις μοναδικές τους ανάγκες και να βελτιώσουν τα αποτελέσματα των υπηρεσιών.

**Δέσμευση 1β:** Έλεγχος και βελτίωση της προσβασιμότητας και τη δυνατότητα ενσωμάτωσης του Carer Gateway για να στηρίξει την ευημερία των φροντιστών

**Τι θα κάνουμε**

* 1. Σε συνεργασία με τον κλάδο των φροντιστών, οι ενδιαφερόμενοι φορείς με ειδική τεχνογνωσία που αφορά τις στοχευμένες ομάδες ανθρώπων και άλλους ενδιαφερόμενους φορείς, θα αξιοποιήσουν την υπάρχουσα τεχνογνωσία για να αναπτύξουν ένα «πρότυπο σχέδιο» για την αναβάθμιση και τον εμπλουτισμό των δεξιοτήτων και την ενίσχυση της πολιτιστικής ικανότητας όλων των παρόχων υπηρεσιών μέσω του Carer Gateway για να διασφαλιστεί η κατάλληλη παροχή υποστήριξης στις διαφορετικές κοινότητες. Το πρότυπο αρχικά θα επικεντρωθεί στην ενίσχυση της ικανότητας αναφορικά με:
     + Φροντιστές Πρώτων Εθνών
     + πολιτιστικά και γλωσσικά ποικιλόμορφους φροντιστές
     + φροντιστές με αναπηρία
     + φροντιστές από κοινότητες ΛΟΑΤΚΙΑ+.
  2. Θα συγκροτήσουμε μια ομάδα εργασίας των σχετικών ενδιαφερομένων φορέων για την ανάπτυξη και την εμβέλεια των επιλογών και την υποβολή συστάσεων για βελτίωση της πλοήγησης που παρέχεται από το Carer Gateway για την καλύτερη υποστήριξη των φροντιστών που αλληλεπιδρούν με διαφορετικά συστήματα υπηρεσιών.
  3. Θα συνεργαστούμε με τον κλάδο των φροντιστών και άλλους ενδιαφερόμενους φορείς για:
     + να εντοπίσουμε και να χαρτογραφήσουμε τα σημεία επαφής και τις αλληλεπιδράσεις του συστήματος υπηρεσιών για να συμβάλουν στη βελτίωση των διαδρομών προς το Carer Gateway
     + να εντοπίσουμε περαιτέρω ευκαιρίες για τη βελτίωση του Carer Gateway, συμπεριλαμβανομένης της αντιμετώπισης:
       - της γεωγραφικής και δημογραφικής πρόσβασης
       - της πολιτιστικής προσβασιμότητας
       - τις διαδικασίες πρόσληψης και αξιολόγησης
     + την ανάπτυξη ενός σχεδίου υλοποίησης για την επίτευξη αυτών των βελτιώσεων.

**Οι δεσμεύσεις 1α** και **1β** ευθυγραμμίζονται με τις Συστάσεις **9, 10, 11, 13** και **14** της Έρευνας για την αναγνώριση των μη αμειβόμενων φροντιστών.

**Υποστηριζόμενοι στόχοι:**

Οι φροντιστές έχουν τη δυνατότητα να έχουν ικανοποιητική ζωή ενώ ασκούν τον ρόλο της φροντίδας.

Υποστηρίζεται η σωματική και ψυχική υγεία, η προστασία, η ευημερία και η οικονομική ασφάλεια των φροντιστών.

**Τομείς αποτελεσμάτων προτεραιότητας**

1. Οι φροντιστές μπορούν να έχουν πρόσβαση σε υποστήριξη, υπηρεσίες και προγράμματα τη σωστή στιγμή, στο σωστό μέρος και με τον σωστό τρόπο.
2. Να διασφαλιστεί ότι οι φροντιστές μπορούν να αναπτύξουν γνώσεις και δεξιότητες όταν χρειάζεται για να εκπληρώσουν τον ρόλο της φροντίδας τους.

**5** Οι φροντιστές να έχουν πρόσβαση σε υποστήριξη που προστατεύει την ψυχολογική, σωματική και κοινωνική τους ευημερία.

**Δέσμευση 2:** Βελτίωση της ταυτοποίησης και αναγνώρισης των φροντιστών.

**Τι θα κάνουμε**

* 1. Θα αναπτύξουμε και θα εφαρμόσουμε ένα ολοκληρωμένο σχέδιο επικοινωνίας, αξιοποιώντας τις υπάρχουσες προσπάθειες, για την προώθηση της ευαισθητοποίησης των φροντιστών και των ρόλων φροντίδας, τη μείωση του στιγματισμού της φροντίδας και την αύξηση της ευαισθητοποίησης σχετικά με την προσφορά υπηρεσιών του Carer Gateway.
  2. Θα εργαστούμε σε ολόκληρη την Κοινοπολιτεία και με τις πολιτείες και επικράτειες για να στηρίξουμε τους φροντιστές να αναγνωρίζονται και να τους παρέχονται πληροφορίες που αφορούν τον ρόλο της φροντίδας τους και τη διαθέσιμη υποστήριξη μέσω αυτών που εργάζονται σε ιατρικά/υγειονομικά συστήματα και εκπαιδευτικά συστήματα, όπως γενικοί γιατροί, φαρμακοποιοί, υπάλληλοι δημοσίων σχέσεων νοσοκομείων, εκπαιδευτικοί και σχολικοί σύμβουλοι.
  3. Θα διερευνήσουμε τρόπους βελτίωσης της επαγγελματικής κατάρτισης και πληροφοριών για επαγγελματίες του τομέα της υγείας για να εντοπίζουν καλύτερα τους μη αμειβόμενους φροντιστές, να αναγνωρίζουν την τεχνογνωσία τους και να τους παραπέμπουν στην κατάλληλη υποστήριξη.
  4. Να διερευνήσουμε τρόπους ενίσχυσης της αναγνώρισης των φροντιστών εντός των συστημάτων παροχής υπηρεσιών που χρηματοδοτούνται από την κυβέρνηση.
  5. Να αναλάβουμε μια ανασκόπηση των βέλτιστων διεθνών πρακτικών για την ταυτοποίηση και αναγνώριση των μη αμειβόμενων φροντιστών και της φύσης του ρόλου της φροντίδας τους στις κοινότητες και στα συστήματα παροχής υπηρεσιών.

Να προσδιορίσουμε πώς αυτό θα μπορούσε να εφαρμοστεί σε ένα αυστραλιανό πλαίσιο για να διασφαλιστεί ότι η τεχνογνωσία και η εμπειρία των φροντιστών αναγνωρίζεται και να μειωθεί το βάρος που επωμίζονται οι φροντιστές να εξηγούν επανειλημμένα τις περιστάσεις τους.

**Η δέσμευση 2** ευθυγραμμίζεται με τις συστάσεις **12** και **22** της Έρευνας για την αναγνώριση των μη αμειβόμενων φροντιστών.

**Υποστηριζόμενοι στόχοι:**

Οι φροντιστές ταυτοποιούνται, αναγνωρίζονται και χαίρουν σεβασμού και εκτίμησης.

Οι φροντιστές έχουν τη δυνατότητα να έχουν ικανοποιητική ζωή ενώ ασκούν τον ρόλο της φροντίδας.

Υποστηρίζεται η σωματική και ψυχική υγεία, η προστασία, η ευημερία και η οικονομική ασφάλεια των φροντιστών.

**Τομείς αποτελεσμάτων προτεραιότητας**

1. Η κυβέρνηση, η κοινότητα και οι υπηρεσίες βλέπουν και εκτιμούν τους φροντιστές, αναγνωρίζουν την τεχνογνωσία και τη συνεισφορά τους και δημιουργούν ένα περιβάλλον που επιτρέπει στους φροντιστές να ταυτοποιηθούν με την πρώτη ευκαιρία.
2. Οι φροντιστές μπορούν να έχουν πρόσβαση σε μορφές στήριξης, υπηρεσίες και προγράμματα τη σωστή στιγμή, στο σωστό μέρος και με τον σωστό τρόπο.

**4** Οι φροντιστές μπορούν να έχουν πρόσβαση και να συμμετέχουν στην απασχόληση και την εκπαίδευση ή την τεχνική κατάρτιση, συμπεριλαμβανομένης της βελτίωσης της οικονομικής τους ευημερίας.

**Δέσμευση 3:** Εναρμόνιση του *Νόμου Αναγνώρισης Φροντιστών 2010.*

**Τι θα κάνουμε**

* 1. Θα απαντήσουμε στην Έρευνα της Βουλής των Αντιπροσώπων για την αναγνώριση των μη αμειβόμενων φροντιστών και θα προβούμε σε διαβουλεύσεις για τις οποιεσδήποτε προτεινόμενες τροποποιήσεις στον *Νόμο Αναγνώρισης Φροντιστών 2010*, για να διασφαλίσουμε ότι ο Νόμος είναι σύγχρονος και αντανακλά την ποικιλομορφία των φροντιστών της Αυστραλίας.
  2. Θα αναλάβουμε εργασίες για τον εντοπισμό άλλων νόμων και πολιτικών που αφορούν τους φροντιστές που πρέπει να επικαιροποιηθούν/εναρμονιστούν.

**Η δέσμευση 3** ευθυγραμμίζεται με τις συστάσεις **1, 2, 3, 5, 6, 7** και **8** της Έρευνας για την αναγνώριση των μη αμειβόμενων φροντιστών.

**Υποστηριζόμενοι στόχοι:**

Οι φροντιστές ταυτοποιούνται, αναγνωρίζονται και χαίρουν σεβασμού και εκτίμησης.

Οι φροντιστές έχουν τη δυνατότητα να έχουν ικανοποιητική ζωή ενώ ασκούν τον ρόλο της φροντίδας.

Υποστηρίζεται η σωματική και ψυχική υγεία, η προστασία, η ευημερία και η οικονομική ασφάλεια των φροντιστών.

**Τομείς αποτελεσμάτων προτεραιότητας**

**1** Η κυβέρνηση, η κοινότητα και οι υπηρεσίες βλέπουν και εκτιμούν τους φροντιστές, αναγνωρίζουν την τεχνογνωσία και τη συνεισφορά τους και δημιουργούν ένα περιβάλλον που επιτρέπει στους φροντιστές να ταυτοποιηθούν με την πρώτη ευκαιρία.

**4** Οι φροντιστές μπορούν να έχουν πρόσβαση και να συμμετέχουν στην απασχόληση και την εκπαίδευση ή την τεχνική κατάρτιση, συμπεριλαμβανομένης της βελτίωσης της οικονομικής τους ευημερίας.

**Δέσμευση 4:** Να διασφαλιστεί ότι οι πραγματικές εμπειρίες της ζωής των φροντιστών καθοδηγούν τη συνεχή βελτίωση

**Η δέσμευση 4** ευθυγραμμίζεται με τις συστάσεις **13** και **16** της Έρευνας για την αναγνώριση των μη αμειβόμενων φροντιστών.

**Τι θα κάνουμε**

* 1. Η Κυβέρνηση θα διορίσει μια διαρκή Συμβουλευτική Επιτροπή Φροντιστών για να συμβουλεύει και να επιβλέπει την ανάπτυξη των σχεδίων δράσης και την εφαρμογή της Στρατηγικής, συμπεριλαμβανομένης της επίβλεψης της παρακολούθησης, της αξιολόγησης και της αναθεώρησης της Στρατηγικής. Η Επιτροπή:
     + θα λειτουργεί για όλη τη διάρκεια της Στρατηγικής (10 χρόνια) και την περίοδο αναθεώρησης (2 χρόνια).
     + θα παρέχει μια ετήσια έκθεση στον Υπουργό σχετικά με την πρόοδο υλοποίησης και πραγματοποίησης των ενεργειών και των αποτελεσμάτων της Στρατηγικής.
     + θα αποτελείται από μέλη που αντιπροσωπεύουν την ποικιλομορφία των ομάδων φροντιστών, τις πραγματικές εμπειρίες ζωής και την τεχνογνωσία των φροντιστών.
     + θα συνδέει και θα συμπληρώνει την Ομάδα Αναφοράς Γονέων και Φροντιστών, όπου υπάρχουν αλληλεπικαλυπτόμενοι τομείς ενδιαφέροντος, εκπληρώνοντας παράλληλα την ειδική εντολή της.

**Υποστηριζόμενοι στόχοι:**

Οι φροντιστές ταυτοποιούνται, αναγνωρίζονται και χαίρουν σεβασμού και εκτίμησης.

Οι φροντιστές έχουν τη δυνατότητα να έχουν ικανοποιητική ζωή ενώ ασκούν τον ρόλο της φροντίδας.

Υποστηρίζεται η σωματική και ψυχική υγεία, η προστασία, η ευημερία και η οικονομική ασφάλεια των φροντιστών.

**Τομείς αποτελεσμάτων προτεραιότητας**

1. Η κυβέρνηση, η κοινότητα και οι υπηρεσίες βλέπουν και εκτιμούν τους φροντιστές, αναγνωρίζουν την τεχνογνωσία και τη συνεισφορά τους και δημιουργούν ένα περιβάλλον που επιτρέπει στους φροντιστές να ταυτοποιηθούν με την πρώτη ευκαιρία.
2. Οι φροντιστές μπορούν να έχουν πρόσβαση σε υποστήριξη, υπηρεσίες και προγράμματα τη σωστή στιγμή, στο σωστό μέρος και με τον σωστό τρόπο.
3. Οι φροντιστές έχουν πρόσβαση σε υποστήριξη που προστατεύει την ψυχολογική, σωματική και κοινωνική τους ευημερία.
4. Ανάπτυξη τεκμηριωμένης βάσης που αφορά τους φροντιστές για να κατανοηθεί καλύτερα ποιοι είναι οι φροντιστές, συμπεριλαμβανομένης της πολυμορφίας τους, ποιες είναι οι εμπειρίες τους, τι είναι καλό γι’ αυτούς και γιατί.

**Δέσμευση 5:** Στήριξη των φροντιστών να πετύχουν οικονομική ασφάλεια.

**Τι θα κάνουμε**

* 1. Θα εξερευνήσουμε επιλογές για τη βελτίωση του εργατικού δυναμικού, τη συμμετοχή στην εκπαίδευση και την τεχνική κατάρτιση και τις πρωτοβουλίες απασχόλησης για φροντιστές, όπως:
     + θα παρατείνουμε την πρωτοβουλία “Εργασιακοί χώροι χωρίς τον αποκλεισμό φροντιστών (Carer Inclusive Workplaces - CIWI) έως τις 30 Ιουνίου 2027, ενώ διερευνώνται επιλογές εφαρμογής για ένα μελλοντικό πρόγραμμα.
     + θα παρατείνουμε το Πρόγραμμα Υποτροφιών Νέων Φροντιστών και το Δίκτυο Νέων Φροντιστών έως τις 30 Ιουνίου 2027 και θα διαβουλευτούμε με τις κυβερνήσεις των πολιτειών και επικρατειών και φροντιστές νεαρής ηλικίας για να διερευνήσουμε πώς μπορεί να είναι ένα μελλοντικό πρόγραμμα υποστήριξης νέων φροντιστών στην εκπαίδευση και την τεχνική τους κατάρτιση.
     + θα συνεχίσουμε την υποστήριξη της προ-επαγγελματικής κατάρτισης που προσφέρεται στο πλαίσιο του πιλοτικού Προγράμματος Επαγγελματικών Αποτελεσμάτων Φροντιστών Τριών Πολιτειών (Tristate Carer Vocational Outcomes Program - TCVOP) μέσω του Carer Gateway το 2025-26 και θα το επεκτείνουμε σε ένα εθνικό μοντέλο που στηρίζει τους φροντιστές να έχουν πρόσβαση σε τεχνική κατάρτιση και να προετοιμαστούν για απασχόληση από την 1 Ιουλίου 2026.

**Υποστηριζόμενοι στόχοι:**

Οι φροντιστές ταυτοποιούνται, αναγνωρίζονται και χαίρουν σεβασμού και εκτίμησης.

Οι φροντιστές έχουν τη δυνατότητα να έχουν ικανοποιητική ζωή ενώ ασκούν τον ρόλο της φροντίδας.

Υποστηρίζεται η σωματική και ψυχική υγεία, η προστασία, η ευημερία και η οικονομική ασφάλεια των φροντιστών

**Τομείς αποτελεσμάτων προτεραιότητας**

1. Η κυβέρνηση, η κοινότητα και οι υπηρεσίες βλέπουν και εκτιμούν τους φροντιστές, αναγνωρίζουν την τεχνογνωσία και τη συνεισφορά τους και δημιουργούν ένα περιβάλλον που επιτρέπει στους φροντιστές να ταυτοποιηθούν με την πρώτη ευκαιρία.
2. Οι φροντιστές μπορούν να έχουν πρόσβαση σε υποστήριξη, υπηρεσίες και προγράμματα τη σωστή στιγμή, στο σωστό μέρος και με τον σωστό τρόπο.

**4** Οι φροντιστές μπορούν να έχουν πρόσβαση και να συμμετέχουν στην απασχόληση και την εκπαίδευση ή την τεχνική κατάρτιση, συμπεριλαμβανομένης της βελτίωσης της οικονομικής τους ευημερίας.

**Δέσμευση 6:** Να κατανοηθεί το πλήρες περιβάλλον των φροντιστών μέσω της βελτιωμένης συλλογής δεδομένων

**Τι θα κάνουμε**

* 1. Θα αναλάβουμε μια διαδικασία έρευνας, ανάλυσης και κατανόησης των τωρινών μηχανισμών συλλογής δεδομένων φροντιστών σε ολόκληρη τη χώρα από ομοσπονδιακούς, πολιτειακούς/εδαφικούς, ακαδημαϊκούς και μη κυβερνητικούς φορείς.
  2. Θα αναπτύξουμε ένα σχέδιο για βελτιωμένη τακτική και συνεπή συλλογή δεδομένων για την ενημέρωση της λήψης αποφάσεων, της πολιτικής και της ανάπτυξης προγραμμάτων.
  3. Θα συνεργαστούμε με κοινότητες και οργανισμούς των Αβορίγινων και των Νησιωτών των Στενών Τόρες για να διασφαλίσουμε ότι διατηρείται κατάλληλα η ανεξαρτησία και η διακυβέρνηση δεδομένων.

**Η δέσμευση 6** ευθυγραμμίζεται με τη σύσταση **18** της Έρευνας για την αναγνώριση μη αμειβόμενων φροντιστών.

**Υποστηριζόμενοι στόχοι:**

Οι φροντιστές ταυτοποιούνται, αναγνωρίζονται και χαίρουν σεβασμού και εκτίμησης.

**Τομείς αποτελεσμάτων προτεραιότητας**

**1** Η κυβέρνηση, η κοινότητα και οι υπηρεσίες βλέπουν και εκτιμούν τους φροντιστές, αναγνωρίζουν την τεχνογνωσία και τη συνεισφορά τους και δημιουργούν ένα περιβάλλον που επιτρέπει στους φροντιστές να ταυτοποιηθούν με την πρώτη ευκαιρία.

**6** Ανάπτυξη τεκμηριωμένης βάσης που αφορά τους φροντιστές για να κατανοηθεί καλύτερα ποιοι είναι οι φροντιστές, συμπεριλαμβανομένης της πολυμορφίας τους, ποιες είναι οι εμπειρίες τους, τι είναι καλό γι’ αυτούς και γιατί.

# **Πώς θα μετρήσουμε την πρόοδο;**

Τεκμηριωμένο Πλαίσιο

Ένα ισχυρό τεκμηριωμένο πλαίσιο που ευθυγραμμίζεται με τα δεδομένα, την έρευνα και την αξιολόγηση αποτελεί αναπόσπαστο μέρος της ανάπτυξης, της εφαρμογής και του αντίκτυπου της Στρατηγικής. Αυτό το Τεκμηριωμένο Πλαίσιο θα αναπτυχθεί από το Αυστραλιανό Ινστιτούτο Οικογενειακών Σπουδών (Australian Institute of Family Studies - AIFS) και θα περιλαμβάνει:

μια θεωρία αλλαγής ένα πλαίσιο αποτελεσμάτων

ένα πλαίσιο παρακολούθησης και αξιολόγησης.

Μια θεωρία αλλαγής μπορεί να βοηθήσει ώστε οι υπεύθυνοι προγραμμάτων να λογοδοτούν και να οικοδομήσουν πίστη και εμπιστοσύνη στη Στρατηγική, εντοπίζοντας τις ενέργειες, τις διαδικασίες και τις συνθήκες που απαιτούνται για τη διευκόλυνση της αλλαγής και την επίτευξη των επιθυμητών αποτελεσμάτων.

Ένα πλαίσιο αποτελεσμάτων θα προσδιορίζει τους προοδευτικούς δείκτες και τα μέτρα αποτελεσμάτων για να καταστεί δυνατή η αξιολόγηση της προόδου και του αντίκτυπου της Στρατηγικής.

Θα αναπτυχθεί ένα πλαίσιο αξιολόγησης και θα περιγράφει πώς θα υπολογίσουμε τον αντίκτυπο των ενεργειών για την επίτευξη του οράματος της Στρατηγικής.

Οι δραστηριότητες αξιολόγησης θα είναι τόσο ποσοτικές (για παράδειγμα: μέτρηση των αλλαγών στη συμμετοχή των φροντιστών στο εργατικό δυναμικό) όσο και ποιοτικές (για παράδειγμα: τεκμηρίωση των θετικών αλλαγών που βιώνουν οι φροντιστές). Οι εκθέσεις αξιολόγησης θα είναι διαθέσιμες στο κοινό.

17

Εθνική Στρατηγική για Φροντιστές

2024-2027: Προώθηση των αλλαγών

Αυτό το αρχικό σχέδιο δράσης αναπτύχθηκε χρησιμοποιώντας μια σημαντική βάση δεδομένων που συγκεντρώθηκαν μέσω της ανάπτυξης της Στρατηγικής.

2028-2034: Συνεχής δράση

Κατά τη διάρκεια ισχύος της Στρατηγικής, θα ληφθούν πρόσθετα μέτρα σε διαβούλευση με τους φροντιστές, τον κλάδο υποστήριξης φροντιστών και την Κοινοπολιτειακή Κυβέρνηση για την υλοποίηση του οράματος της Στρατηγικής.

2030-2031: Ενδιάμεση ανασκόπηση

Μια ενδιάμεση ανασκόπηση της Στρατηγικής θα αξιολογήσει τον αντίκτυπο, την αποτελεσματικότητα και την καταλληλότητα των δράσεων που έχουν αναληφθεί. Η ανασκόπηση θα εξετάσει επίσης την ευθυγράμμιση με άλλες κοινωνικές μεταρρυθμίσεις για να καθοριστεί ο βαθμός επαναβαθμονόμησης και επανεστίασης της Στρατηγικής ώστε να συνεχίσει να ανταποκρίνεται στις μεταβαλλόμενες ανάγκες της κοινότητας φροντιστών.

2035-2037: Τελική αξιολόγηση

Η Στρατηγική θα επανεξεταστεί και θα αξιολογηθεί για να εκτιμηθεί ο αντίκτυπος και η αποτελεσματικότητα των δράσεων που θα υλοποιηθούν κατά τη διάρκεια της Στρατηγικής. Η ανασκόπηση αναμένεται να διατυπώσει συστάσεις στην κυβέρνηση σχετικά με τομείς για μελλοντικές επενδύσεις σε σχέση με επιτυχίες και κενά και τομείς στους οποίους πρέπει να δοθεί έμφαση σε μελλοντικές πολιτικές και προγράμματα.



Εθνική Στρατηγική για Φροντιστές 18

# **Παραρτήματα**

## Παράρτημα 1: Γλωσσάρι όρων

|  |  |
| --- | --- |
| **Όρος** | **Περιγραφή** |
| **Προσβάσιμος** | Άτομα απ' ένα ποικιλόμορφο υπόβαθρο, με διαφορετικές ικανότητες, τοποθεσίες και δημογραφικά στοιχεία έχουν την ευκαιρία να αποκτήσουν τις ίδιες πληροφορίες, να συμμετέχουν στις ίδιες αλληλεπιδράσεις και να έχουν τις ίδιες υπηρεσίες με έναν εξίσου αποτελεσματικό και εξίσου ολοκληρωμένο τρόπο, με ουσιαστικά ισοδύναμη ευκολία χρήσης. |
| **Σχέδιο Δράσης** | Το αρχικό σύνολο των στρατηγικών ενεργειών που θα εφαρμοστούν από το 2024 έως το 2027 για την υποστήριξη των μη αμειβόμενων φροντιστών. |
| **Ευαισθητοποίηση** | Κοινοτική και ατομική γνώση του ζωτικού ρόλου που διαδραματίζουν οι φροντιστές στις κοινότητες, των δυσκολιών που αντιμετωπίζουν και της σημασίας που έχει η στήριξή τους. |
| **Πολιτιστικά και γλωσσικά ποικιλόμορφες κοινότητες** | Πολιτιστικά και γλωσσικά ποικιλόμορφες κοινότητες: αναφέρεται σε άτομα και κοινότητες από διάφορα πολιτισμικά υπόβαθρα που μιλούν διαφορετικές γλώσσες. |
| **Με επίκεντρο τον φροντιστή** | Μια προσέγγιση με επίκεντρο τον φροντιστή σημαίνει ότι μια πολιτική ή πρόγραμμα δίνει έμφαση στην ατομική φροντίδα, διασφαλίζοντας ότι οι υπηρεσίες είναι προσαρμοσμένες στις συγκεκριμένες ανάγκες και προτιμήσεις κάθε ατόμου. Προωθεί την αξιοπρέπεια, την αυτονομία και την ολιστική ευημερία, ενώ υποστηρίζει τους φροντιστές με τους απαραίτητους πόρους και εκπαίδευση για να παρέχουν φροντίδα με σεβασμό και αποτελεσματικότητα. |
| **Carer Gateway (Πύλη Φροντιστών)** | Το Carer Gateway είναι ένα πρόγραμμα της Αυστραλιανής Κυβέρνησης που παρέχει δωρεάν υπηρεσίες και υποστήριξη σε φροντιστές. Μπορεί να βοηθήσει αν υπάρχει ένα μέλος της οικογένειας ή φίλος με αναπηρία, ιατρική πάθηση, ψυχική ασθένεια ή είναι αδύναμος λόγω ηλικίας. |
| **Περιβάλλον φροντιστών** | Το συνολικό περιβάλλον και το πλαίσιο στο οποίο λειτουργούν οι φροντιστές, συμπεριλαμβανομένων των πολιτικών, των υπηρεσιών και των συστημάτων υποστήριξης που έχουν στη διάθεσή τους. |
| **Δέσμευση** | Μια υπόσχεση ή μια σταθερή απόφαση για να γίνει κάτι. |
| **Διαβούλευση** | Η ενέργεια ή η διαδικασία της επίσημης διαβούλευσης ή συζήτησης. |
| **Συνεργατικές προσπάθειες** | Κοινές πρωτοβουλίες στις οποίες συμμετέχουν πολλά μέρη που εργάζονται από κοινού για την επίτευξη κοινών στόχων για την υποστήριξη των φροντιστών. |
| **Συνεχής βελτίωση** | Συνεχείς προσπάθειες για τη βελτίωση των υπηρεσιών, των διαδικασιών και των αποτελεσμάτων με βάση την παροχή σχολίων και απόψεων και τις εξελισσόμενες ανάγκες. |
| **Συλλογή δεδομένων** | Η διαδικασία συλλογής και καταγραφής πληροφοριών που αφορούν τους φροντιστές και τις εμπειρίες, τις ανάγκες και τις υπηρεσίες τους. |
| **Διακυβέρνηση δεδομένων** | Η Διακυβέρνηση Δεδομένων Αβορίγινων/Πρώτων Εθνών είναι η θέσπιση της Ανεξαρτησίας Δεδομένων των Αβορίγινων και αναφέρεται στους μηχανισμούς που στηρίζουν την λήψη αποφάσεων από τα άτομα των Πρώτων Εθνών σχετικά με τον τρόπο ελέγχου, συλλογής, ερμηνείας, πρόσβασης, αποθήκευσης και χρήσης των δεδομένων. |
| **Ανεξαρτησία δεδομένων** | Η Ανεξαρτησία Δεδομένων των Αβορίγινων/Πρώτων Εθνών κατοχυρώνεται στην Κοινή Διακήρυξη των Δικαιωμάτων των Αβορίγινων και είναι κεντρικής σημασίας για μια ολοκληρωμένη και δεοντολογική συλλογή δεδομένων που υποστηρίζει τα δικαιώματα των Αβορίγινων και των Νησιωτών των Στενών Τόρες να διαχειρίζονται τα δικά τους δεδομένα, συμπεριλαμβανομένης της δημιουργίας, συλλογής και χρήσης των δεδομένων. |

|  |  |
| --- | --- |
| **Όρος** | **Περιγραφή** |
| **Ενδυνάμωση** | Ενδυνάμωση σημαίνει να επιτρέπεται στους φροντιστές να λαμβάνουν αποφάσεις και να αναλαμβάνουν ενέργειες στο πλαίσιο συγκεκριμένων κατευθυντήριων γραμμών για τη βελτίωση της φροντίδας και της υποστήριξης, ενισχύοντας την ικανότητά τους να ανταποκρίνονται αποτελεσματικά. |
| **Τεκμηριωμένη βάση** | Τεκμηριωμένη βάση αναφέρεται στη συλλογή διαθέσιμων δεδομένων και έρευνας που καθοδηγούν τη λήψη αποφάσεων για τη διαμόρφωση και την εφαρμογή πολιτικών. |
| **Τεκμηριωμένο πλαίσιο** | Μια δομημένη προσέγγιση που ευθυγραμμίζει τα δεδομένα, την έρευνα και τις μεθόδους αξιολόγησης για να στηρίξει την ανάπτυξη και την εφαρμογή της Στρατηγικής. |
| **Πρώτα Έθνη** | Αυτόχθονες πληθυσμοί της Αυστραλίας, συμπεριλαμβανομένων των κοινοτήτων Αβορίγινων και των Νησιωτών των Στενών Τόρες. |
| **Ευέλικτα και προσαρμοσμένα μοντέλα ανάπαυλας** | Εξατομικευμένες επιλογές φροντίδας ανάπαυλας που έχουν σχεδιαστεί για να καλύπτουν τις μοναδικές ανάγκες τόσο του φροντιστή όσο και του ατόμου που φροντίζει. |
| **Σχέδιο υλοποίησης** | Ένα στρατηγικό περίγραμμα που περιγράφει λεπτομερώς τον τρόπο με τον οποίο θα εκτελεστούν οι προσδιορισμένες βελτιώσεις, συμπεριλαμβανομένων των χρονοδιαγραμμάτων και των ευθυνών. |
| **Χωρίς αποκλεισμούς** | Προσέγγιση χωρίς αποκλεισμούς για όλους τους φροντιστές διασφαλίζοντας ίση πρόσβαση σε πόρους, υποστήριξη και ευκαιρίες. Περιγράφει τον τρόπο αντιμετώπισης των διαφορετικών αναγκών και προελεύσεων, ενισχύοντας ένα περιβάλλον όπου κάθε φροντιστής μπορεί να ευημερήσει και να συνεισφέρει αποτελεσματικά. |
| **Ερευνα** | Αυτή θεσπίζει κατευθυντήριες γραμμές για τη διαχείριση των ερωτήσεων εντός του οργανισμού. Καθορίζει τη διαδικασία υποβολής, παρακολούθησης και απάντησης σε ερωτήματα για να διασφαλιστεί η ακρίβεια χειρισμού του χρόνου. Καθορίζει τις ευθύνες, τους χρόνους απόκρισης και τις μεθόδους επικοινωνίας για τη διατήρηση της διαφάνειας και της αποτελεσματικότητας. Μια επίσημη έρευνα ή εξέταση ενός συγκεκριμένου ζητήματος, και στην προκειμένη περίπτωση, της αναγνώρισης των μη αμειβόμενων φροντιστών. |
| **ΛΟΑΤΚΙΑ+** | Αναφέρεται σε λεσβίες, ομοφυλόφιλους, αμφιφυλόφιλους, τρανς, κουήαρ, διαφυλικούς, ασεξουαλικούς και άλλα άτομα με διαφορετικότητα στην σεξουαλικότητα ή φύλο. |
| **Εθνική Στρατηγική για Φροντιστές** | Ένα πλαίσιο που στοχεύει στην αναγνώριση, την εκτίμηση και την υποστήριξη των μη αμειβόμενων φροντιστών στην Αυστραλία. |
| **Εθνική Συμβουλευτική Επιτροπή Φροντιστών** | Μια ομάδα μη αμειβόμενων φροντιστών από διαφορετικά υπόβαθρα που παρέχουν πληροφορίες και καθοδήγηση στην ανάπτυξη της Στρατηγικής. |
| **Πλοήγηση** | Η διαδικασία ή η δραστηριότητα εύρεσης και αποτελεσματικής πρόσβασης σε απαραίτητες υπηρεσίες και πόρους. |
| **Πλαίσιο Αποτελεσμάτων** | Μια δομημένη προσέγγιση για τη μέτρηση της αποτελεσματικότητας και του αντίκτυπου των δράσεων που αναλαμβάνονται στο πλαίσιο της Στρατηγικής. |
| **Μέτρα αποτελέσματος** | Ποσοτικοποιήσιμα σημεία δεδομένων που χρησιμοποιούνται για την αξιολόγηση της αποτελεσματικότητας της Στρατηγικής στην επίτευξη των επιδιωκόμενων στόχων της. |
| **Καθοδηγούμενο από ομότιμους (αλληλοϋποστήριξη)** | Μια οντότητα, πρόγραμμα ή υπηρεσία που παρέχεται ή διευκολύνεται από ένα άτομο με κατάλληλη πραγματική εμπειρία ζωής. Στο πλαίσιο της Στρατηγικής, αυτό αναφέρεται στην αλληλοϋποστήριξη μεταξύ των φροντιστών ή της δημογραφικής ομάδας φροντιστών. Για παράδειγμα, μια ομάδα υποστήριξης ΛΟΑΤΚΙΑ+ που καθοδηγείται από ένα άτομο που είναι μέλος της κοινότητας ΛΟΑΤΚΙΑ+. Ένα άλλο παράδειγμα είναι μια συμβουλευτική επιτροπή που αποτελείται από άτομα με σχετική πραγματική εμπειρία ζωής. |
| **Πολιτική** | Μια κατευθυντήρια γραμμή ή στρατηγική που στοχεύει στην αντιμετώπιση των αναγκών και των δυσκολιών που αντιμετωπίζουν οι φροντιστές. |
| **Ανάπτυξη προγράμματος** | Η διαδικασία σχεδιασμού και εφαρμογής πρωτοβουλιών και υπηρεσιών προσαρμοσμένων στην υποστήριξη των φροντιστών που βασίζεται σε τεκμηριωμένες γνώσεις των δεδομένων. |

|  |  |
| --- | --- |
| **Όρος** | **Περιγραφή** |
| **Προοδευτικοί δείκτες** | Μετρήσεις που παρέχουν πληροφορίες για την προώθηση συγκεκριμένων στόχων ή αποτελεσμάτων στο πλαίσιο της Στρατηγικής. |
| **Ποιοτική αξιολόγηση** | Μέθοδοι αξιολόγησης που εστιάζουν σε περιγραφικά δεδομένα για την καταγραφή προσωπικών εμπειριών και αλλαγών, όπως η τεκμηρίωση του αντίκτυπου στη ζωή των φροντιστών. |
| **Ποσοτική αξιολόγηση** | Μέθοδοι αξιολόγησης που περιλαμβάνουν αριθμητικά δεδομένα για τη μέτρηση των αποτελεσμάτων, όπως αλλαγές στη συμμετοχή των φροντιστών στο εργατικό δυναμικό. |
| **Αναγνώριση** | Πώς η κοινότητα αναγνωρίζει τις συνεισφορές των φροντιστών, με στόχο να παρακινήσει και να εκτιμήσει αυτούς που επιτελούν αυτή τη σημαντική συνεισφορά στην κοινότητα. |
| **Φροντίδα Ανάπαυλας** | Η φροντίδα ανάπαυλας παρέχει προσωρινή ελάφρυνση, επιτρέποντας στους φροντιστές να έχουν ένα διάλειμμα για να ξεκουραστούν, να διαχειριστούν το άγχος ή να ασχοληθούν με προσωπικές ασχολίες. |
| **Ρυθμίσεις ανάπαυλας** | Υπηρεσίες προσωρινής φροντίδας που επιτρέπουν στους φροντιστές να κάνουν ένα διάλειμμα διασφαλίζοντας παράλληλα την υποστήριξη των ατόμων που φροντίζουν. |
| **Αποτελέσματα υπηρεσιών** | Τα αποτελέσματα ή οι επιπτώσεις των υπηρεσιών που παρέχονται σε άτομα, ιδίως αναφορικά με την αποτελεσματικότητα και τις υπηρεσίες. |
| **Σημεία επαφής συστήματος υπηρεσιών** | Συγκεκριμένες αλληλεπιδράσεις ή σημεία επαφής εντός του συστήματος παροχής υπηρεσιών που βιώνουν οι φροντιστές και οι αποδέκτες φροντίδας. |
| **Ενδιαφερόμενα μέρη** | Άτομα ή οργανισμοί μ' ένα ενδιαφέρον ή επένδυση στα αποτελέσματα της Στρατηγικής, συμπεριλαμβανομένων των φροντιστών, των παρόχων υπηρεσιών και των συμβουλευτικών επιτροπών. |
| **Θεωρία της αλλαγής** | Μια περιεκτική εξήγηση του πώς και γιατί αναμένεται να συμβεί μια επιθυμητή αλλαγή, με λεπτομέρειες για τις απαραίτητες ενέργειες, διαδικασίες και συνθήκες. |
| **Μοναδικές ανάγκες** | Αυτό αναφέρεται στις συγκεκριμένες ανάγκες των μεμονωμένων φροντιστών αναγνωρίζοντας και ικανοποιώντας τις μοναδικές τους απαιτήσεις. Περιγράφει τον τρόπο αναγνώρισης και αντιμετώπισης αυτών των αναγκών για να διασφαλιστεί η αποτελεσματική υποστήριξη και παροχή φροντίδας. Στοχεύει στην προσαρμογή της βοήθειας στις περιστάσεις κάθε φροντιστή, ενισχύοντας την ικανότητά του να παρέχει ποιοτική φροντίδα. |
| **Μη αμειβόμενος φροντιστής** | Άτομο που παρέχει προσωπική φροντίδα, υποστήριξη και βοήθεια σε άλλο άτομο που τη χρειάζεται επειδή το άλλο άτομο έχει κάποια αναπηρία, ιατρική πάθηση (συμπεριλαμβανομένης μιας ανίατης ή χρόνιας ασθένειας), μια ψυχική ασθένεια ή είναι αδύναμο και ηλικιωμένο.  Οι φροντιστές που λαμβάνουν οικονομική υποστήριξη, όπως Πληρωμή Φροντιστή ή Επίδομα Φροντιστή περιλαμβάνονται σ' αυτόν τον ορισμό. |
| **Ευημερία** | Η στήριξη της σωματικής, ψυχικής και συναισθηματικής ευημερίας των φροντιστών. Βοηθάει τον φροντιστή να διατηρήσει μια υγιή ισορροπία μεταξύ των ευθυνών φροντίδας και της προσωπικής του ζωής, με στόχο τη μείωση του άγχους και τη βελτίωση της συνολικής ποιότητας ζωής. |
| **Ομάδα εργασίας** | Μια συνεργατική ομάδα που δημιουργήθηκε για να επικεντρωθεί σε συγκεκριμένες εργασίες ή προγράμματα. |

